Og Pútín Rússlandsforseti tilkynnti á sunnudag að svokallaðar kjarnorkuvopnasveitir hefðu verið settar í viðbragðsstöðu; við litla ánægju alþjóðasamfélagsins. Talið er að Rússar hafi yfir allt að sex þúsund kjarnorkuvopnum að ráða. Friðrik Jónsson er öryggis- og varnarmálafræðingur.
Þetta er í fyrsta skipti sem þjóðarleiðtoginn sjálfur, sem jafnframt er yfirmaður hersins, talar með þessum hætti. En við höfum áður heyrt svona fjálglegt, ábyrgðarlaust tal innan úr herkerfinu, þar sem menn tala um notkun taktískra kjarnavopna eins og það sé eitthvað sjálfsagt. Þetta er það sem veldur áhyggjum og er munurinn á kjarnorkustefnu vesturvelda og þeirra vesturvelda sem búa yfir kjarnavopnum.
